Tandy Corporation

thumb|220px|Austrālijā izmantotais ''Tandy'' logotips
[thumb|180px|''[TRS-80 Model I*]]
[[Attēls:Tandy PC-6 Pocket Computer.jpg|thumb|180px|[[Kabatdators]] *Tandy PC-6*]]
[[Attēls:Tandy 1400 LT.jpg|thumb|180px|[[Klēpjdators]] *Tandy 1400 LT*]]
***Tandy Corporation*** bija [[Amerikas Savienotās Valstis|ASV]] uzņēmums, kas sākotnēji nodarbojās ar [[Āda (materiāls)|ādas]] izstrādājumu tirdzniecību, bet vēlāk plaša patēriņa elektronikas [[mazumtirdzniecība|mazumtirdzniecību]]. Tā galvenais birojs atradās [[Fortvērta|Fortvērtā]], [[Teksasa|Teksasā]]. Uzņēmums bija dibināts 1919. gadā; 2000. gadā pārreģistrēts par *RadioShack*.

== Vēsture ==
1919. gadā draugi *Norton Hinckley* un *Dave L. Tandy* dibināja uzņēmumu ***Hinckley-Tandy Leather Company***, lai pārdotu ādas apavu detaļas kurpnieku darbnīcām Fortvērtas apkārtnē.
Tendija dēls Čārlzs attīstīja uzņēmumu, pārdodot ādas un instrumentus ne tikai apavu, bet arī somu un citu ādas izstrādājumu izgatavošanai.

1950. gadā īpašnieku nesaskaņu dēļ uzņēmums tika sadalīts. Tendiji izveidoja uzņēmumu ***Tandy Leather Company***, kas nodarbojās ar ādas izstrādājumu tirgošanu, bet Hinkenliji paturēja apavu biznesu. Čārlzs Tendijs paplašināja veikalu tīklu.
1955. gadā uzņēmumu pārdeva *American Hide and Leather of Boston* [[Jaunanglija|Jaunanglijā]], kas pēc apvienošanās nomainīja nosaukumu uz *General American Industries*. Pēc vairāku uzņēmumu neveiksmīgas iegādes mātes uzņēmums piedzīvoja finansiālas grūtības. Tā vietā, lai attīstītu ādas biznesu, peļņa no *Tandy* tika novirzīta mātes uzņēmuma zaudējumu segšanai. Tendijs sāka cīņu par uzņēmuma kontroli, un 1959. gadā viņu ievēlēja par padomes priekšsēdētāju. Nākamajā gadā galvenais birojs tika pārvietots uz Fortvērtu, un uzņēmums pārdēvēts par ***Tandy Corporation***; savukārt zaudējumus nesošās nozares tika pārdotas. 1960. gada 14. novembrī *Tandy Corporation* akcijas sāka kotēt [[Ņujorkas fondu birža|Ņujorkas fondu biržā]].

1961. gadā *Tandy* izveidoja hobija lielveikalu tīklu. Tika iegādāti uzņēmumi *Pier I Imports*, *Dillard's Department Stores*, *Wolfe Nursery Stores*, *Color Tile*, *Leonard Brothers*, *Mitchell's stores*, *Alcon Labs*, *Robintech*, *Stafford-Lowdon printing company*. 1963. gadā tika nopirkts Bostonā bāzētais grūtībās nonākušais elektronikas mazumtirgotājs *Radio Shack*, kas *Tandy* paspārnē uzplauka. *Tandy* sāka ādas izstrādājumu ražošanu *Tex Tan* ražotnē.

1970. gadā tika nopirkts radioaparātu ražotājs un izplatītājs *Allied Radio*; tā tirdzniecības nodaļu apvienoja ar *Radio Shack* un pārdēvēja par *Allied Radio Shack*. 1973. gadā Tieslietu departaments lika sadalīt uzņēmumu, lai novērstu monopolu plaša patēriņa elektronikas biznesā. 27 veikalus vidējos rietumos pārdeva uzņēmumam *Schaak Electronics*, bet *Tandy* veikali atguva nosaukumu *Radio Shack*. 1973. gadā tika atvērti *Radio Shack* veikali Eiropā un Austrālijā.
1975. gadā uzņēmums pārdeva nodaļas *Tandycrafts* un *Tandy Brands*.
1977. gadā *Radio Shack* izlaida pirmo masveida ražošanas personālo datoru *TRS-80*.

1984. gadā *Tandy Corporation* kopā ar Somijas uzņēmumu *Nokia-Mobira* Dienvidkorejā dibināja kopuzņēmumu *Tandy Mobira Communications*, lai ar tur ražotiem mobilajiem telefoniem iekarotu Amerikas Savienoto Valstu tirgu.
1986. gadā tika dibināts elektronikas mazumtirgotājs *InterTAN*, kas darbojās šķirti no *RadioShack*.

1993. gadā *Tandy* savas *Tandy Mobira Communications* kapitāldaļas pārdeva *Nokia*.
1999. gadā veikalu tīklu Apvienotajā Karalistē pārdeva uzņēmumam *Carphone Warehouse*.

2000. gadā *Tandy Corporation* mainīja nosaukumu uz ***[[RadioShack|RadioShack Corporation]]***.

2012. gadā Apvienotās Karalistes uzņēmums *Tandy Corporation Ltd* no *RadioShack* nopirka tiesības uz zīmolu *Tandy* Lielbritānijā, lai internetā pārdotu elektroniskās komponentes (*tandyonline.com'').

## Atsauces